Интеллектуалдык менчиктеги товардык белгилер жана тейлөө белгилери

Интеллектуалдык меичиктеги товардык белгилер жана тейлөө белгилери – өзүнчө бир өндүрүп чыгаруучунун товарын же көрсөткөн кызматын экинчи өндүрүп чыгаруучунун бир тектүү товарынан жана көрсөткөн кызматынан айырмалоо үчүн кызмат кылган белгилер. Товардык белги өзүнчө өзгөчөлүккө жана айрмалоочу мүнөзгө ээ болушу зарыл. Товардык белгилердин түрлөрү: сөздөрдөн турган белгилер алар сөз, тамгалардын айкалышы, сүйлөм, ошондой эле алардын айкалыштары түрүндө болот; сүрөт белгилери алар жандуу нерселердин, буюмдардын, жаратылыш жана башка объектилердин сүрөттөрү, ошондой эле ар кандай формадагы фигуралар, композициялар, сызыктар, тактар, тегиздиктеги фигуралар; көлөмдүү белгилер алар үч өлчөмдүү объектилер, фигуралар, сызыктар менен фигуралардын комбинациялары; комбинацияланган белгилер алар ар башка элементтердин, сүрөттөрдүн, сөздөрдөн турган белгилердин, көлөмдүү жана башкалар белгилердин комбинациясы түрүндө болот. 
Категория:Юридикалык аталгылар жана түшүнүктөр 
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5